**A „BELIEMA MONDD EL A VÉLEMÉNYED!” ELNEVEZÉSŰ NYEREMÉNYJÁTÉK RÉSZVÉTELI ÉS JÁTÉKSZABÁLYZATA**

# 1. A JÁTÉK SZERVEZŐJE, AZ ADATKEZELŐ ÉS AZ ADATFELDOLGOZÓ

A **” BELIEMA MONDD EL A VÉLEMÉNYED!”** elnevezésű nyereményjáték (”**Játék**”) szervezője a **WALMARK Kft.** (székhely: 1138 Budapest, Madarász Viktor utca 47-49.) (”**Szervező**”).

**Az adatkezelő megnevezése és elérhetőségei:**

Walmark Kft.

1138 Budapest, Madarász Viktor u 47-49. Cg: 01 09 900384 info@walmark.hu telefonszám: +36 1 231 80 90

# 2. A JÁTÉKBAN TÖRTÉNŐ RÉSZVÉTEL FELTÉTELEI

2.1 A Játékban kizárólag magyarországi lakó- vagy tartózkodási hellyel, valamint érvényes személyazonosító igazolvánnyal rendelkező, **18. életévét betöltött**, a 2.7 és 2.8 pontokban meghatározott személyek körébe nem eső, cselekvőképes természetes személy (”**Játékos**”) vehet részt, aki a Játék 3. pontban írt **időtartama alatt**

* a www.wavita.hu domain alatti weboldalon (a továbbiakban:”Weboldal”) leírtaknak megfelelően minimum 30 másodperces mozgóképes felvételt készít magáról, melyben az Idelyn Beliema termékekről fejti ki a véleményét, illetve hozzájárul az adatainak a Játékkal összefüggő – a jelen játékszabályban írtak szerinti – kezeléséhez, valamint
* aláírja és elküldi a megjelölt címre a Felhasználási Szerződést

(a továbbiakban együtt: ”**Pályázat**”)

2.2 Azok a Pályázatok, amelyek a Játékszabályzatban leírt alaki és tartalmi előírásoknak nem felelnek meg, a Játékból automatikusan kizárásra, míg az érvényes Pályázatok számítógépes rögzítésre kerülnek.

2.3 A Szervező a nem valós adatokat megadó résztvevőket kizárhatja a Játékból.

2.4 Szervező kizárólag azokat a Pályázatokat tekinti érvényesnek, amelyeket a Játékosok saját adataik megadásával küldenek be a Játékba. Amennyiben a Játékos nem saját e-mail címet vesz igénybe, a Játékkal kapcsolatos, e-mail fiók használat jogosultságából fakadó vitákkal kapcsolatban Szervező mindennemű felelősségét kizárja.

2.5 A Pályázatokat a Játékszabályzat feltételeinek teljesítése végett a Szervező megvizsgálhatja, és amennyiben azok, illetve az azt beküldő Játékos bármely okból nem felel meg a Játékszabályzat feltételeinek, úgy az érintett Játékost a Játékból kizárhatja.

2.6 A Játékból ki vannak zárva a Szervező valamint a Játék szervezésében részt vevő egyéb 3.

személyek dolgozói és mindezen személyek Ptk. 8:1. § (1) bek. 1. pontjában meghatározott közeli hozzátartozói.

2.8 A Játékból – a Szervező megítélése alapján – kizárásra kerülhetnek többek között azok a Játékosok, akik a Játék szellemével ellentétesen nem valós adataikkal vesznek részt a játékban, azzal a céllal, hogy a nyerési esélyeiket ezzel a megtévesztő magatartással megnöveljék.

2.9. A Szervező megkérheti a résztvevőket, hogy a jogszabályi előírásoknak megfelelően módosítsák a Felvétel tartalmi részét. Ennek megtagadása a résztvevő kizárását vonja maga után.

# 3. A JÁTÉK IDŐTARTAMA

A Játék **2020. január 21. napján 00 óra 00 perctől 2020. január 31. napján 23 óra 59 percig** tart, azaz a Pályázat legkésőbb ezen időpontig küldhető be.

# 4. NYEREMÉNYEK, NYERTESEK ÉRTESÍTÉSE, NYEREMÉNYEK ÁTADÁSA

4.1 A Játékban a Pályázatot benyújtó Játékos számára az alábbi nyeremény kerül kiosztásra:

• **1 darab, "Beliema Expert Intim Krém 200 ml" termék**

• **2 darab Beliema Expert Intim Mosakodó + bikini bag**

**• 1 darab Beliema Effect Hüvelytabletta**

A nyereményeket a Játékszabályzatnak mindenben megfelelő azon Játékosok kapják meg, akik a Játék időtartama alatt beküldik a Játékszabályzatban foglaltaknak mindenben megfelelő Pályázatukat. A Pályázat a Walmark Kft. Idelyn Beliema elnevezésű termékével kapcsolatos vásárlói vélemény megosztását jelenti a Szervezővel.

4.2 **Egy Játékos legfeljebb egy darab nyereményre lehet jogosult.**

4.3 **A Nyeremény másra át nem ruházható, és készpénzre nem váltható.**

4.4. A Játékosok az ajándékot, a Pályázat beérkezésétől számított **30 napon** belül, a Pályázatban megadott címre kapják meg.

4.5 Szervező kizárja a Játékból azt a Pályázatot, amelyre nézve az azt beküldő Játékos részére a Nyereményt azért nem lehet kézbesíteni vagy átadni, mert a Pályázatán vagy az Értesítés visszaigazolásában feltüntetett személyes adatok nem valósak, hiányosak vagy tévesek, vagy a Pályázatot beküldő Játékos egyéb okból nem felel meg a jelen Játékszabályzatban írt személyi feltételeknek. A Játékos téves adatszolgáltatásából eredően a Szervezőt semmilyen felelősség nem terheli.

# 5. ADÓZÁS

A Nyereményekhez tartozó esetleges adófizetési kötelezettséget a Szervező viseli. Szervezőt a Nyeremények fentiek szerinti átadásán és adóvonzatuk kiegyenlítésén kívül további kötelezettség nem terheli. A Játékról részletes információ [www.idelyn.hu/Beliema2019](https://www.idelyn.hu/Beliema2019) oldalon érhető el.

# 6. ADATVÉDELEM, SZEMÉLYHEZ FŰZŐDŐ JOGOK

6.1 A jelen Játékban történő részvétellel kapcsolatos adatszolgáltatás önkéntes. Azok, akik a Játékban részt vesznek, tudomásul veszik és kifejezetten hozzájárulnak ahhoz, hogy

6.1.1 Szervező, mint adatkezelő a megadott személyes adataikat a Játékkal összefüggésben, a Játék időtartama alatt kapcsolattartás és adminisztráció céljából kezelje.

6.1.2 a nyeremény átadásáról kép-, hang- és filmfelvétel is készüljön, amelyet a Szervező a Szervező termékeinek és szolgáltatásainak ajánlásában illetve hirdetéseiben minden további külön hozzájárulás és ellenszolgáltatás nélkül akár egészében, akár részleteiben felhasználja a személyiségi jogok maradéktalan betartása mellett; és

6.1.3 részvételükkel minden tekintetben, kifejezetten elfogadják a Játékszabályzat minden rendelkezését.

A megadott adatok kezelője a Szervező, mint adatkezelő.

Adatokat az Adatkezelő harmadik személy részére – kivétel jogszabályi kötelezettség teljesítése – nem továbbít. Az Adatkezelő Adatfeldolgozót vesz igénybe.

A Játékosok Játék céljából kezelt adatait az adatkezelő a Játék lezárását követő 90 napig kezeli és őrizi, ezen időpont elteltét követően bármely külön értesítés nélkül törli nyilvántartásából. A Játék nyerteseinek adatait az adatkezelő a Játék lezárását követően 365 napig őrzi meg.

6.2 Szervező szavatolja, hogy az adatkezelés mindenben a hatályos jogszabályi rendelkezések megtartásával történik. Szervező bármikor lehetőséget biztosít a Játékosnak arra, hogy tájékoztatást kérjen személyes adatai kezeléséről, kérje azok törlését vagy helyesbítését az alábbi címeken: WALMARK Kft. (székhely: 1138 Budapest, Madarász Viktor utca 47-49.) illetve az info@walmark.hue-mail címen.

Ezen kívül a Játékost megilleti a személyes adatai kezelése elleni tiltakozás, továbbá a kezelt adatok korlátozásának joga is. A Játékos a tájékoztatáshoz, adatainak törléséhez, helyesbítéséhez, az adatai kezelése elleni tiltakozáshoz és a kezelt adatok korlátozásához való jogát a vonatkozó jogszabályi rendelkezések szerint gyakorolhatja. A Játékos az adatkezeléssel összefüggő panaszok, illetve jogainak megsértése esetén jogosult a Nemzeti Adatvédelmi és Információszabadság Hatóság vizsgálatát kezdeményezni, illetve bírósághoz fordulni. Az adatkezelő és az adatfeldolgozó az adatkezelés során a vonatkozó jogszabályi előírások betartásával járnak el.

Az Adatkezelő gondoskodik a Játékosok személyes adatainak biztonságáról és megteszi azokat a technikai és szervezési intézkedéseket, valamint kialakítja azokat az eljárási szabályokat, amelyek a Játékosok Személyes Adatai megfelelő védelmének biztosításához szükségesek. Az Adatkezelő a személyes adatokat bizalmasan kezeli. Adatkezelési alapelvei összhangban vannak az adatvédelemmel kapcsolatos hatályos jogszabályokkal.

6.3 A Játékos tudomásul veszi, hogy a Játékból való kizáráshoz vezet, ha a Játék lebonyolításához szükséges adatok törlését a nyeremény átadása előtt kérelmezi.

# 7 VEGYES RENDELKEZÉSEK

7.1 A Pályázatok hiányosságáért/hibájáért (pl. névelírás, címelírás, téves vagy nem valós adat feltüntetése stb.), a Nyeremények kézbesítésének – Szervező érdekkörén kívül eső – elmaradásáért vagy késedelméért, ill. a kézbesítés során keletkezett károkért a Szervező semmilyen felelősséget nem vállal.

7.2 Amennyiben a nyertes a nyereményét határidőben nem érvényesíti, azt a továbbiakban a Szervezőtől nem követelheti.

7.3 A Szervező kizárja a felelősségét minden, a www.wavita.huweboldalt, illetve az azt működtető szervert ért külső, ún. SQL támadások, illetve a telefonhálózatot ért támadások, meghibásodás estére. Tehát amennyiben a Weboldalt, illetve szervert vagy a kiszolgáló hálózatot ért támadás folytán a játékosok téves rendszerüzeneteket kapnak nyereményeiket, a nyertes/nem nyertes státuszukat, stb. illetően, úgy ezen esetekre a Szervező semminemű felelősséget nem vállal.

7.4 Szervező fenntartja magának a jogot arra, hogy amennyiben valamely játékos részéről bármilyen (számítógépes) manipulációt, tömegesen generált e-mailcímek, illetve a játék szellemével bármilyen módon összeférhetetlen vagy azt sértő magatartást tapasztal vagy ennek megalapozott gyanúja felmerül, úgy a Játékost azonnali hatállyal kizárja a játékból.

7.5 Szervező kizárja a felelősségét a Weboldal rajta kívülálló okokból történő meghibásodásáért, amely időtartam alatt a honlap nem vagy korlátozottan használható, ugyanakkor haladéktalanul megtesz minden szükséges intézkedést annak érdekében, hogy a hiba okát mielőbb feltárja, illetve megszüntesse.

7.6 Szervező fenntartja a jogot, hogy a Játékszabályzatot bármikor megváltoztassa. Az erre vonatkozó tájékoztatást a Szervező a Játék egyéb közleményeivel azonos nyilvánosságot biztosítva közzéteszi [a](http://www.idelyn.hu/Beliema2019/SurveyDetail) <https://www.wavita.hu/a/nyerj-10000-ft-erteku-idelyn-beliema-ajandekcsomagot>oldalon.

**Budapest, 2020. január 20.**

**WALMARK Kft.** Szervező